สรุปภาวะตลาดต่างประเทศ ประจำวันที่ 11 ส.ค. 2564
สรุปภาวะตลาดต่างประเทศ ประจำวันที่ 11 ส.ค. 2564
12 ส.ค. 2564

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (11 ส.ค.) ที่ระดับสูงสุดเป็นประวัติการณ์ โดยได้แรงหนุนจากการเปิดเผยข้อมูลที่บ่งชี้ว่าการขยายตัวของอัตราเงินเฟ้อในสหรัฐอาจแตะระดับสูงสุดแล้ว ขณะที่หุ้นกลุ่มต่างๆ ที่เกี่ยวพันกับการขยายตัวทางเศรษฐกิจปรับตัวขึ้น หลังวุฒิสภาสหรัฐอนุมัติร่างกฎหมายการใช้จ่ายด้านโครงสร้างพื้นฐานวงเงิน 1 ล้านล้านดอลลาร์
ดัชนี DJIA ตลาดหุ้นนิวยอร์กปิดที่ 35,484.97 จุด เพิ่มขึ้น 220.30 จุด หรือ +0.62% และดัชนี S&amp;P500 ตลาดหุ้นนิวยอร์กปิดที่ 4,447.70 จุด เพิ่มขึ้น 10.95 จุด หรือ +0.25% ขณะที่ดัชนี NASDAQ ตลาดหุ้นนิวยอร์กปิดที่ 14,765.14 จุด ลดลง 22.95 จุด หรือ -0.16%
ตลาดหุ้นยุโรปปิดบวกเมื่อคืนนี้ (11 ส.ค.) แตะระดับสูงสุดเป็นประวัติการณ์ครั้งใหม่ต่อเนื่องยาวนานที่สุดในรอบ 2 เดือน โดยได้แรงหนุนจากความเชื่อมั่นเกี่ยวกับการเปิดเผยผลประกอบการที่สดใสของบริษัทจดทะเบียน และข้อมูลเงินเฟ้อของสหรัฐที่ชะลอการเพิ่มขึ้นนั้นได้คลายความวิตกของนักลงทุนเกี่ยวกับการยกเลิกนโยบายผ่อนคลายทางการเงิน
ดัชนี Stoxx Europe 600 ปิดตลาดที่ระดับ 474.24 จุด เพิ่มขึ้น 1.92 จุด หรือ +0.41%
ดัชนี CAC-40 ตลาดหุ้นฝรั่งเศสปิดที่ 6,857.99 จุด เพิ่มขึ้น 37.78 จุด หรือ +0.55%, ดัชนี DAX ตลาดหุ้นเยอรมนีปิดที่ 15,826.09 จุด เพิ่มขึ้น 55.38 จุด หรือ +0.35% และดัชนี FTSE 100 ตลาดหุ้นลอนดอนปิดที่ 7,220.14 จุด เพิ่มขึ้น 59.10 จุด หรือ +0.83%
ตลาดหุ้นลอนดอนปิดบวกเมื่อคืนนี้ (11 ส.ค.) แตะระดับสูงสุดนับตั้งแต่เดือนก.พ. 2563 โดยหุ้นกลุ่มการเงินและกลุ่มส่งออก อาทิ กลุ่มเหมืองแร่ และกลุ่มสินค้าอุปโภคบริโภคปรับตัวขึ้นมากที่สุด
ดัชนี FTSE 100 ตลาดหุ้นลอนดอนปิดที่ 7,220.14 จุด เพิ่มขึ้น 59.10 จุด หรือ +0.83%
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (11 ส.ค.) โดยได้แรงหนุนจากการเปิดเผยข้อมูลที่บ่งชี้ว่า สต็อกน้ำมันดิบของสหรัฐลดลงในสัปดาห์ที่ผ่านมา
สัญญาน้ำมันดิบ WTI ส่งมอบเดือนก.ย. เพิ่มขึ้น 96 เซนต์ หรือ 1.40% ปิดที่ 69.25 ดอลลาร์/บาร์เรล
สัญญาน้ำมันดิบเบรนท์ (BRENT) ส่งมอบเดือนต.ค. เพิ่มขึ้น 81 เซนต์ หรือ 1.20% ปิดที่ 71.44 ดอลลาร์/บาร์เรล
สัญญาทองคำตลาดนิวยอร์กปิดบวกเมื่อคืนนี้ (11 ส.ค.) โดยได้แรงหนุนจากการเปิดเผยข้อมูลเงินเฟ้อเดือนก.ค.ของสหรัฐที่สอดคล้องกับการคาดการณ์ของตลาด ซึ่งช่วยให้นักลงทุนคลายความกังวลเกี่ยวกับแนวโน้มการปรับขึ้นอัตราดอกเบี้ยของธนาคารกลางสหรัฐ (เฟด)
ทั้งนี้สัญญาทองคำตลาด COMEX (Commodity Exchange) ส่งมอบเดือนธ.ค. เพิ่มขึ้น 21.60 ดอลลาร์ หรือ 1.25% ปิดที่ 1,753.30 ดอลลาร์/ออนซ์
สัญญาโลหะเงินส่งมอบเดือนก.ย. เพิ่มขึ้น 9.60 เซนต์ หรือ 0.41% ปิดที่ 23.488 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 28.60 ดอลลาร์ หรือ 2.90% ปิดที่ 1,015.60 ดอลลาร์/ออนซ์
ส่วนสัญญาพัลลาเดียมส่งมอบเดือนก.ย. ลดลง 17.20 ดอลลาร์ หรือ 0.60% ปิดที่ 2,632.80 ดอลลาร์/ออนซ์
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (11 ส.ค.) หลังจากที่สหรัฐเปิดเผยตัวเลขเงินเฟ้อสอดคล้องกับการคาดการณ์ของนักวิเคราะห์ ซึ่งได้ลดแนวโน้มที่ธนาคารกลางสหรัฐ (เฟด) จะปรับขึ้นอัตราดอกเบี้ยและปรับลดวงเงินในโครงการซื้อพันธบัตรตามมาตรการผ่อนคลายเชิงปริมาณ (QE)
ดัชนีดอลลาร์ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.14% แตะที่ 92.9236 เมื่อคืนนี้
ดอลลาร์สหรัฐอ่อนค่าลงเมื่อเทียบกับเงินเยนที่ระดับ 110.44 เยน จากระดับ 110.57 เยน, อ่อนค่าเมื่อเทียบกับฟรังก์สวิสที่ระดับ 0.9218 ฟรังก์ จากระดับ 0.9228 ฟรังก์ และอ่อนค่าเมื่อเทียบกับดอลลาร์แคนาดาที่ระดับ 1.2507 ดอลลาร์แคนาดา จากระดับ 1.2526 ดอลลาร์แคนาดา